ก.ล.ต.ยื้อผลสอบหุ้นยิ่งลักษณ์
คลังทำใจก.ล.ต.ยื้อผลสอบหุ้น"ยิ่งลักษณ์"หลังครบ1สัปดาห์ยังไม่รายงานผลให้กรณ์ทราบ
28 มิ.ย. 2554

คลังทำใจก.ล.ต.ยื้อผลสอบหุ้น"ยิ่งลักษณ์"หลังครบ1สัปดาห์ยังไม่รายงานผลให้กรณ์ทราบ
นายกรณ์ จาติกวณิช รมว.คลัง กล่าวว่า สำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ยังไม่รายงานผลสอบการแจงข้อมูลไม่ตรงกับข้อเท็จของ น.ส.ยิ่งลักษณ์ ชินวัตร ให้กระทรวงการคลังรับทราบว่าผลสรุปเป็นอย่างไร 



ยิ่งลักษณ์ ชินวัตร
ด้านนายอารีพงศ์ ภู่ชอุ่ม ปลัดกระทรวงการคลัง จะดำเนินการประสานกับ ก.ล.ต. ให้เร่งส่งผลสอบดังกล่าวให้กระทรวงการคลังรับทราบ ทั้งนี้บอกไม่ได้ว่า ก.ล.ต. จะยื้อส่งผลสอบจนรอให้มีการเลือกตั้งใหม่หรือไม่
ทั้งนี้ เมื่อวันที่ 20 มิ.ย. 2554 นายกรณ์ ได้ทำหนังสือถถึงนายธีรชัย ภูวนาถนรานุบาล เลขาธิการ ก.ล.ต. ให้รายงานผลสอบ การแจ้งข้อมูลเป็นเท็จโครงสร้างผู้ถือหุ้น บริษัท ชิน คอร์ปอเรเชั่น ของนางสาวยิ่งลักษณ์ ชินวัตร ตามที่ เครือข่ายพลเมืองคัดค้านนิรโทษคอร์รัปชั่นทักษิณ (คนท.) ได้ยื่นหนังสือร้องเรียนเข้ามาที่กระทรวงการคลัง โดยขอให้ ก.ล.ต. ชี้แจงกลับมาให้ทราบภายใน 1 สัปดาห์